บาทเปิด 32.23/25 บาทต่อดอลลาร์ แข็งค่าสุดรอบ 7 เดือน
เงินบาทเปิดตลาด 32.23/25 บาทต่อดอลลาร์ แข็งค่าสุดในรอบ 7 เดือน รับเม็ดเงินไหลเข้าต่อเนื่อง
17 ก.พ. 2565

เมื่อวันที่ 17 กพ. 65 นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.23/25 บาท/ดอลลาร์ แข็งค่าจากเย็นวันที่ 15 กพ. ที่ปิดตลาดที่ระดับ 32.35 บาท/ดอลลาร์ และเป็นการแข็งค่าสุดในรอบ 7 เดือนเช้านี้เงินบาทยังคงแข็งค่าต่อเนื่อง จากปัจจัยที่ยังมี flow เข้ามาทุกวันทั้งฝั่งตลาดหุ้น และตลาดพันธบัตรของไทย รวมทั้งจากที่เมื่อคืนนี้ มีการเปิดเผยรายงานการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ ทำให้ตลาดมองว่าเฟดคงไม่น่าจะปรับขึ้นดอกเบี้ยนโยบายในรอบเดือนมี.ค.มากไปกว่าอัตราที่ตลาดคาดการณ์ไว้ "บาทเช้านี้ เปิดมาแข็งค่าสุดในรอบ 7 เดือน เพราะยังมี flow เข้ามาบ้านเราต่อเนื่องทุกวัน และเมื่อคืนนี้เฟดเปิดเผยรายงานการประชุม ที่ดูแล้วจะไม่ได้ขึ้นดอกเบี้ยมากไปกว่าที่ตลาดคาดการณ์ไว้ ดูจากโทนแล้ว ไม่ได้ aggressive" นักบริหารเงินระบุปัจจัยที่ต้องติดตามคืนนี้ คือ จำนวนผู้ขอรับสวัสดิการว่างงานรายสัปดาห์ของสหรัฐ รวมทั้งสถานการณ์ความตึงเครียดระหว่างรัสเซียและยูเครน ที่ยังคงไม่สามารถวางใจได้นักบริหารเงิน คาดว่า วันนี้เงินบาทยังมีทิศทางแข็งค่าต่อ มองกรอบไว้ที่ 32.10 - 32.35 บาท/ดอลลาร์